stanford-oval/wikipedia huggingface dataset:
Gustav Bergmann
Aiheesta muualla

Corazzon, Raul: Ontological Realism of Gustav Bergmann Theory and History of Ontology (englanniksi)
Hochberg, Herbert: Gustav Bergmann (englanniksi)
Kemerling, Garth: Philosophy Pages - Gustav Bergmann (englanniksi)
1900-luvun filosofia  Looginen empirismi
Wienin piiri:
Gustav Bergmann ·
Rudolf Carnap ·
Herbert Feigl ·
Philipp Frank ·
Kurt Gödel ·
Hans Hahn ·
Victor Kraft ·
Karl Menger ·
Otto Neurath ·
Moritz Schlick ·
Friedrich Waismann


Berliinin piiri:
Kurt Grelling ·
Carl Gustav Hempel ·
David Hilbert ·
Richard von Mises ·
Hans Reichenbach


Muita edustajia:
Alfred J. Ayer ·
Eino Kaila ·
Ernest Nagel ·
Karl Popper ·
Louis Rougier ·
Alfred Tarski ·
Willard Van Orman Quine
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gustav Bergmann
Käännös suomeksi
Johann Konrad Dippel

| Johann Konrad Dippel |
| --- | --- |

Henkilötiedot
Syntynyt: 11. elokuuta 1673 Darmstadt, Hessen-Darmstadtin maakreivikunta, Pyhä saksalais-roomalainen keisarikunta
Kuollut: 24. huhtikuuta 1734 (60 vuotta) Berleburg, Pyhä saksalais-roomalainen keisarikunta
Koulutus ja ura
Opinnot:  Gießenin yliopisto
Opettaja:  Gottfried Arnold
Tutkimusalue:  Alkemia, kemia, teologia, lääketiede ja Ihmisen anatomia
Johann Konrad Dippel (11. elokuuta 1673 Darmstadt – 24. huhtikuuta 1734 Berleburg) oli saksalainen lääkäri, alkemisti, teologi ja radikaalipietisti. Nimimerkkiä Christianus Democritus käyttänyt Dippel hyökkäsi sekä perinteistä luterilaisuutta että pietismiä vastaan. Dippel oli Gottfried Arnoldin oppilas. Vuosina 1719–1726 Dippel oli vankina Bornholmissa. Sieltä vapauduttuaan hän aloitti paluumatkansa Saksaan Ruotsin kautta, missä kuningas Fredrik I kutsui hänet Tukholmaan antamaan itselleen neuvontaa erään sairauden hoidossa. Oleskellessaan Tukholmassa hän levitti radikaalipietismiä Ruotsiin.
Greg Dulli

The Gutter Twins esiintymässä The Bowery Ballroomissa vuonna 2008: Greg Dulli (vas.) ja Mark Lanegan.
Greg Dulli (s. 11. toukokuuta 1965, Hamilton, Ohio) on yhdysvaltalainen muusikko, joka toimii laulajana The Afghan Whigs ja The Twilight Singers -yhtyeissä. Hän on soittanut kitaraa Foo Fightersin albumilla Foo Fighters kappaleessa "X-Static".
Afghan Whigs -yhtye on lopettanut toimintansa, Twilight Singers jatkaa voimissaan vieläkin. Molemmat yhtyeet ovat Dullin projekteja. Hän kirjoittaa musiikin, soittaa ja laulaa oman materiaalinsa.
Hän on myös näytellyt Ted Demmen elokuvissa Beautiful Girls ja Monument Ave, ja tuottanut soundtrackit molempiin elokuviin.
Backbeat-elokuvan musiikkinauhoituksissa hän hoiti John Lennonin osuudet.
Afghan Whigs oli ehkä kriitikoiden eniten ylistämä yhtye Seattle-buumin aikoihin, mutta kaupallinen menestys jäi pienemmälle. Tästä huomimatta yhtyeellä on runsaasti faneja ympäri maailmaa.
Aiheesta muualla

SummersKiss.com
Hannu Koskivuori

Hannu Koskivuori tammikuussa 1972 Sapporon olympialaisten edellä.
Hannu Kalevi Koskivuori (6. tammikuuta 1922 Virolahti – 8. maaliskuuta 2000 Kotka) oli suomalainen yritys- ja urheilujohtaja, joka sai ensimmäisenä Suomessa liikuntaneuvoksen arvonimen, vuonna 1979.
Henkilöhistoria

Koskivuoren vanhemmat olivat työnjohtaja, maanviljelijä Toivo Koskivuori ja Linnea Hellin Kivelä ja puoliso vuodesta 1950 Irene Meri Virta. Keskikoulun käynyt Koskivuori oli yritysjohtaja Haminassa vuodesta 1945. Veikkauksen palveluksessa aluejohtajana Kuopiossa hän toimi 1974–1987. Urheilujohtajana ja urheilun monissa luottamustehtävissä toiminut Koskivuori oli Suomen Hiihtoliiton puheenjohtajana vuodesta 1967 vuoteen 1985, jolloin hänet kutsuttiin liiton kunniapuheenjohtajaksi. Hän toimi myös Suomen olympiakomitean varapuheenjohtajana ja SVUL:n liittovaltuuston puheenjohtajana sekä hallituksen jäsenenä, samoin kuin Kansainvälisen hiihtoliiton luottamustehtävissä. Suomen talviolympiajoukkueen ylijohtajana Koskivuori toimi viisissä eri kisoissa. Hän oli Haminan kaupunginvaltuuston jäsen 1960–1974.
Suomen liikuntakulttuurin ja urheilun suuren ansioristin Koskivuori sai 1987. Vuonna 1985 hän  itse sai ensimmäisen Hannu Koskivuori -mitalin.
Julkaisuja

Hiihtäjä: Suomen hiihtoliiton vuosikirja 1967, 1968, 1969, 1970, 1971, 1972, 1973, 1982, 1984. Hannu Koskivuori ym. (toim.)
Vuokatin Urheiluopisto 25 vuotta. 1970. Hannu Koskivuori, ym. (toim.)
Aiheesta muualla

Kiveen hakatut: Hiihtovaikuttaja Hannu Koskivuori. Yle Areena.
HBR

HBR voi tarkoittaa:
Brittiläinen Honduras, vanhentunut IOC-koodi, brittiläinen siirtokunta
Harvard Business Review, lyhenne HBR, aikakausjulkaisu
Hudson Bay Railway, epävirallinen lyhenne, kanadalainen rautatieyhtiö
Hobart Municipal Airport, IATA-koodi HBR, lentoasema Yhdysvalloissa.
Vetybromidia, jonka kemiallinen kaava on HBr
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HBR”, voi hakea sivunnimihaulla, laajalla sivunnimihaulla tai tekstihaulla.
Greg Egan

Greg Egan (syntynyt 20. elokuuta 1961) on australialainen tieteiskirjailija ja ohjelmoija. Egan erikoistuu kovan science fictionin kirjoittamiseen. Hänen teoksissaan yleisiä teemoja ovat matematiikka, genetiikka ja tekoälyt.
Teokset (valikoima)

An Unusual Angle (1983)
Quarantine (1992)
Permutation City (1994)
Axiomatic (1995) novellikokoelma
Distress (1995)
Diaspora (1997)
Luminous (1998) novellikokoelma
Teranesia (1999)
Schild's Ladder (2002)
Incandescence (2008),  ISBN 1-59780-128-3
Zendegi (2010),  ISBN 978-1-59780-174-4
Dichronauts (2017),  ISBN 1-59780-892-X
Permutation City sai vuonna 1995 John W. Campbell Memorial Award-palkinnon. Eganin novelli Oceanic voitti Hugo-, Locus- ja Asimov's Readers-palkinnot vuonna 1998.
Jacques de Serizay

Jacques de Serizay (1590 Pariisi – marraskuu 1653 La Rochefoucauld) oli ranskalainen kirjailija ja runoilija. Hän oli myös Ranskan akatemian jäsen. Hän oli akatemiaistuntoja varten kuukausittain valittava puheenjohtaja (presidentti).
Elämäkerta

De Serizayn elämästä tiedetään hyvin vähän, ja sekin vähä koskettelee lähinnä hänen toimintaansa akatemian jäsenenä. Hänen kirjallisesta tuotannostaan on säilynyt vain muutamia hajanaisia runokatkelmia.
Tiedetään, että de Serisay toimi La Rochefoucauldin herttuan taloudenhoitajana. Herttua oli kardinaali Richelieun vihamiehiä, eikä hän viihtynyt hovissa vaan vetäytyi omaan alueensa hallintoon Poitouhun. Akatemia valitsi kuitenkin hänet henkilökohtaisesti kirjoittamaan kardinaalille kirjeen, jossa tätä pyydettiin suomaan akatemialle suuren kunnian ja suostumaan sen suojelijaksi. Tehtävä tuli de Serizayn osalle hänen toimiessaan akatemian puheenjohtajana. Tuolloin toimikausi kesti korkeintaan kaksi vuotta, mutta Serizay hoiti tehtävää lähes neljä vuotta. Tänä aikana akatemia sai lopullisen kokoonpanonsa.
Akatemian jäsenenä de Serizayn tehtäväksi tuli vastaanottaa lukuisia uusia jäseniä. Vastaanottopuheita ei ole säilynyt.
Aiheesta muualla

Ranskan akatemian elämäkertatiedot (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: – | Ranskan akatemian jäsen  Tuoli 3 1634–1643 | Seuraaja: Paul-Philippe de Chaumont |
Johann Kuhnau

Johann Kuhnau.
Johann Kuhnau (6. huhtikuuta 1660 Geising, Böömi – 5. kesäkuuta 1722 Leipzig) oli saksalainen säveltäjä, urkuri ja cembalisti.
Johann Kuhnau aloitti musiikkiuransa kuoropoikana Dresdenissä, opiskeli myöhemmin sekä lakitiedettä että musiikkia ja pääsi vuonna 1684 Thomaskirchen kanttoriksi Leipzigiin. Kuhnau tunsi Johann Sebastian Bachin ainakin vuodesta 1716, ja vuonna 1723 Bachista tuli hänen seuraajansa Thomaskirchen kanttorina.
Kuhnaun tuotantoon kuuluu muun muassa kantaatteja, barokkisarjoja ja sonaatteja cembalolle. Kaikki Kuhnaun maallinen vokaalimusiikki on kadonnut.
Aiheesta muualla

Johann Kuhnau International Music Score Library Project (englanniksi)
Vapaasti käytettävissä olevia Kuhnaun partituureja Mutopia Project
Ha’ilin kalliotaide

| Ha’ilin kalliotaide |
| --- | --- |

Maailmanperintökohde
Sijainti:  Ha’il, Saudi-Arabia  28°0′28″N, 40°54′47″E
Tyyppi:  Kulttuuri
Kriteerit:  I, III
Tunnusnumero:  1472
Valintahistoria
Valintavuosi:  2015
 
Ha’ilin kalliotaide (arab. الفنون الصخرية في منطقة حائل‎‎) on Ha’ilin provinssissa, Saudi-Arabian pohjoisosassa sijaitseva alue, jolta löytyy paljon kalliotaidetta. Taidetta on kahdessa paikassa: toinen on Jubbahin kaupungissa Jabel Umm Sinman vuoressa ja toinen Al-Shuwaymisin kaupungissa Al-Manjor and Raatissa. Ensimmäinen alue sijaitsee noin 90 kilometriä Ha’ilin kaupungista luoteeseen ja jälkimmäinen 250 kilometriä etelään Ha’ilista. Umm Sinmanissa oli aikoinaan järvi, joka oli tärkeä alueen asukkaille ja eläimille. Petroglyfit kuvaavat erityisesti elämää veden äärellä. Alueet valittiin maailmanperintöluetteloon vuonna 2015.
Johann Lukas von Hildebrandt

Ylä-Belvederen linna.
Johann Lukas von Hildebrandt (s. 14. marraskuuta 1668, Genova – k. 16. marraskuuta 1745, Wien) oli italialaissyntyinen, pääosin Itävallassa vaikuttanut barokin ajan arkkitehti. Hän opiskeli Roomassa ja Piemontessa, ja vuonna 1696 siirtyi Itävallan pääkaupunkiin Wieniin. Hildebrandt yhdisteli rakennuksissaan italialaisia ja ranskalaisia piirteitä.
Töitä

Stadtpalais des Prinzen Eugen, Wien (1695–1698)
Palais Schwarzenberg, Wien (1697–1723)
Palais Kinsky, Wien (1713–1726)
Ala-Belvederen linna, Wien (1714–1716)
Ylä-Belvederen linna, Wien (1721–1723)
Jalo Lesche

| Jalo Lesche |
| --- | --- |
 1950
Henkilötiedot
Syntynyt: 11. huhtikuuta 1885 Helsinki
Kuollut: 20. lokakuuta 1957 (72 vuotta)
Ammatti:  näyttelijä
Näyttelijä
Merkittävät roolit:  Jakob (Jeppe Niilonpoika) Sakeri (Nummisuutarit)
Palkinnot
 Pro Finlandia, 1955 
Aiheesta muualla
IMDb
Elonet
Jalo Lesche (11. huhtikuuta 1885 Helsinki – 20. lokakuuta 1957) oli suomalainen näyttelijä. Hän teki pitkän uran Suomen ruotsinkielisen teatteritaiteen parissa.
Elämä ja ura

Jalo Leschen vanhemmat olivat tehtailija Frans Theodor Lesche ja Elisabeth Fonselius. Lesche aloitti teatteriuransa Kansanteatterissa vuonna 1903 ja hän kävi Kansanteatterin oppilaskoulun. Uransa alussa hän oli mukana useilla teatterikiertueilla. Ruotsalaisessa Teatterissa Lesche aloitti vuonna 1914 ja työskenteli siellä näyttelijänä ja järjestäjänä yli neljäkymmentä vuotta.
Leschen rooleja olivat muun muassa Sakeri Aleksis Kiven klassikossa Nummisuutarit ja miekkailumestari Molièren näytelmässä Porvari aatelismiehenä. Ludvig Holbergin näytelmässä Jeppe Niilonpoika Lesche teki Jakobin roolin.
Teatteriuransa ohella Lesche näytteli sivurooleja muutamissa mykkäelokuvissa, joista useimmat ovat kadonneet. Jälkipolville säilyneessä teoksessa Rautakylän vanha parooni (1923) Lesche näyttelee renkiä.
Lesche sai Pro Finlandia -mitalin 1955.
Jalo Leschen puoliso oli Hilma Lesche. Heidän tyttärensä oli pikaluistelija ja maailmanmestari Verné Lesche.
Filmografia

Nuori luotsi (1913)
Verettömät (1913)
Peski, Lappa ja poliisit (1915)
Venusta etsimässä eli erään nuoren miehen ihmeelliset seikkailut (1919)
Rautakylän vanha parooni (1923) (kreditoimaton)
Tervetuloa aamukahville eli Tottako toinenkin puoli? (1952) (kreditoimaton)
Aiheesta muualla

Peer Gynt (1936). (Arkistoitu – Internet Archive) Nasjonalbiblioteket.
Jalo Lesche. The Ibsen Stage Performance Database.
He

He tarkoittaa seuraavia:
He, Asko Sahlbergin romaani
helium, kemiallinen merkki He, alkuaine
heprea, ISO 639-1 -koodi he, kieli
Luftfahrtgesellschaft Walter, IATA-koodi HE, lentoyhtiö
he, suomen kielen persoonapronomini
He, Asko Sahlbergin romaani vuodelta 2010
he, heprealaisen, foinikialaisen ja aramealaisen kirjaimiston viides kirjain
hā’ eli he, arabialainen kirjain
he, japanilaisen kana-aakkoston kirjain
hallituksen esitys, HE, hallituksen parlamentille antama lakiehdotus
Hockey East, HE, yhdysvaltalainen yliopistojääkiekkosarja
Hollis and Eastern Railroad, lyhenne HE, yhdysvaltalainen rautatieyhtiö.
HE eli holoseenin ajanlasku (engl. Holosenic Era)
H.E., his/her eminence, hänen korkea-arvoisuutensa (yleensä tittelin edessä uskonnollisilla johtamilla, periytyy Vatikaanista erityisesti kardinaaleilla ja Paavin lähimmillä)
H.E., his/her excellency, hänen korkea-arvoisuutensa (yleensä tittelin edessä valtiollisissa korkeissa viroissa, kuten suurlähettiläillä. Joissain tapauksissa edellistä uskontoon enemmälti viittaavaa titteliä on käytetty virallisissa valtiollisissa tilaisuuksissa, vaikka ko. henkilö ei ole korkeassa uskonnollisessa asemassa tjms.)
He -nimisiä henkilöitä:
He Bingjiao (s. 1997), kiinalainen sulkapalloilija
He Chong (s. 1987), kiinalainen uimahyppyjen olympiavoittaja ja maailmanmestari
He Cihong (s. 1975), kiinalainen uinnin maailmanmestari
He Hui (s. 1972), kiinalainen oopperalaulaja
He Jiankui (s. 1984), kiinalainen geneetikko
He Jianping (s. 1963), kiinalainen käsipalloilija
He Jun (s. 1969), kiinalainen koripalloilija
He Kexin (s. 1992), kiinalainen telinevoimistelija
He Long (1896–1969), kiinalainen kommunistipoliitikko ja Kiinan kansantasavallan marsalkka
He Pingping (1988-2010), kiinalainen lyhytkasvuinen mies
He Wenna (s. 1989), kiinalainen trampoliinivoimistelija
He Zi (s. 1990), kiinalainen uimahyppääjä
He Zizhen (1909–1984), Mao Zedongin kolmas puoliso
Zheng He (1371–1435), kiinalainen tutkimusmatkailija
Jesper Duus

| Jesper Duus |
| --- | --- |

Henkilötiedot
Syntynyt: 24. marraskuuta 1967 (ikä 56) Glostrup, Tanska
Kansalaisuus:   Tanska
Jääkiekkoilija
Pelipaikka:  puolustaja
Maila:  oikea
Pituus:  189 cm
Paino:  90 kg
Pelaajaura
Pääsarjaura:  1983–2012
Seurat:  Rødovre Mighty Bulls (Tanska) Färjestads BK (SEL) Starbulls Rosenheim (DEL) VEU Feldkirch (ÖEL) MODO Hockey (SEL) Hvidovre Wolves (Tanska) Herlev Hornets (Tanska)
NHL-varaus:  241. varaus, 1987 Edmonton Oilers
Jesper Duus (s. 24. marraskuuta 1967 Glostrup, Tanska) on tanskalainen entinen jääkiekkopuolustaja. Hän pelasi urallaan kotimaansa lisäksi myös Ruotsissa, Saksassa ja Itävallassa. Duus laukoi oikealta. Hän on toiminut urallaan myös pelaaja-valmentajana Tanskan pääsarjassa.
Ura > Seuraura

Duus on Rødovre IK:n kasvatti. Hän pelasi jo ensimmäiset pääsarjaottelunsa kaudella 1983–1984. Keväällä 1986 Duus voitti Tanskan-mestaruuden. Hän pelasi kasvattajaseurassaan kevääseen 1987 asti. Saman vuoden kesäkuussa 1987 Edmonton Oilers varasi Duusin numerolla 241. Hän ei kuitenkaan koskaan siirtynyt Pohjois-Amerikkaan.
Kaudeksi 1987–1988 Duus siirtyi Ruotsin Elitserieniin Färjestads BK:n riveihin. Hän viihtyi seurassa peräti yhdeksän kautta kevääseen 1996 asti. Duusin piste-ennätys Elitserienissä on 20 pistettä, jonka hän teki sekä kaudella kausina 1991–1992 että 1992–1993. Kaudella 1992–1993 hän sijoittui puolustajien pistepörssissä yhdeksänneksi. Duus voitti Färjestadissa Ruotsin-mestaruuden 1988 sekä hopeaa 1990 ja 1991. Hän siirtyi Färjestad-vuosiensa jälkeen Saksan DEL-liigan Starbulls Rosenheimin riveihin. Kauden 1997–1998 Duus pelasi Erste Bank Eishockey Ligan VEU Feldkirchissä, jossa hän voitti Itävallan-mestaruuden keväällä 1998. Kaudeksi 1998–1999 Duus palasi taas vuoden tauon jälkeen Rosenheimiin.
Duus palasi kaudeksi 1999–2000 Elitserieniin ja siirtyi MODO Hockeyn riveihin. Hän oli joukkueen tehokkain puolustaja tehoilla 7+12=19. Kauden päätteeksi Duus voitti Elitserien-hopeaa keväällä 2000. Kaudella 2000–2001 hän teki tehot 3+3=6. Yhteensä Duus pelasi Elitserienissä peräti 11 kautta. Hän teki 404 ottelussa tehot 38+76=114. Jäähyminuutteja tuli 207. Duus palasi kaudeksi 2001–2002 kotimaahansa 14 kauden jälkeen. Hän siirtyi Hvidovre Wolvesin joukkueeseen. Duus sijoittui tehoilla 7+28 Tanskan liigan puolustajien pistepörssin kolmanneksi ja syöttöpörssin ensimmäiseksi. Kesken seuraavan kauden 2002–2003 hän siirtyi Hvidovresta loppukaudeksi Herlev Hornetsin riveihin. Duus valittiin kauden päätteeksi Tanskan liigan vuoden kotimaiseksi pelaajaksi. Kausina 2003–2004 ja 2004–2005 hän toimi Herlevin pelaaja-valmentajana.
Kaudeksi 2005–2006 Duus palasi Herlevistä takaisin kasvattajaseuraansa Rødovre Mighty Bullsiin. Hän ei ollut pelannut joukkueessa peräti 18 vuoteen. Duus pelasi joukkueessa kaksi kautta, joista ensimmäisellä hän oli myös joukkueen pelaaja-apulaisvalmentaja. Duus palasi taas kaudeksi 2007–2008 Hvidovreen. Kausi oli hänelle menestys. Vaikka Duus oli jo 40-vuotias, hän oli tehoilla 8+21=29 Hvidovren tehokkain puolustaja. Duus sijoittui puolustajien pistepörssissä kuudenneksi Frederikshavn White Hawksin Mike Martinin kanssa, ja hänet valittiin kauden päätteeksi Tanskan liigan tähdistökentälliseen. Kaudeksi 2008–2009 Duus palasi taas Rødovreen. Hän voitti keväällä 2009 Tanskan liigan pronssia. Kesäkuussa 2009 Duus teki joukkueen kanssa vuoden jatkosopimuksen ja vuotta myöhemmin hän jatkoi sitä taas vuodella.
Duus oli kaudella 2010–2011 Rødovren tehokkain puolustaja tehoilla 3+16=19. Hän sijoittui puolustajien pistepörssissä seitsemänneksi. Kaudeksi 2011–2012 Duus palasi Herlev Hornetsiin, jonka tehokkain puolustaja hän oli tehoilla 2+15=17. Duus lopetti pelaajauransa lopulta 44-vuotiaana kevääseen 2012. Samana keväänä hänet valittiin Tanskan Ice Hockey Hall of Fameen.
Ura > Maajoukkueura

Duus on pelannut 14 miesten MM-kilpailut Tanskan joukkueessa. Hänelle ensimmäiset arvokisat olivat vuoden 1989 MM-kilpailut B-sarjassa. Tanska putosi seuraavaksi vuodeksi C-sarjaan. Duus pelasi vuoden 1990 ja 1991 C-sarjan MM-kilpailuissa, joista jälkimmäiset päättyivät Tanskan nousuun takaisin B-sarjaan. Hän pelasi yhteensä yhdeksät B-sarjan/I-divisioonan MM-kilpailut (1989, 1992, 1993, 1994, 1995, 1996, 1997, 1999 ja 2001). Vuoden 1999 turnauksessa hänet valittiin parhaaksi puolustajaksi ja tähdistökentälliseen.
Vuodeksi 2003 Tanska nousi MM-kilpailujen pääsarjaan, eikä joukkue ole sittemmin enää pudonnut sieltä I-divisioonaan. Duus pelasi edusti Tanskaa vuoden 2003 ja 2004 MM-kilpailuissa. Hän pelasi vielä 42-vuotiaanakin vuoden 2010 MM-kilpailuissa kahden ottelun verran.
Tilastot

Jesper Duus Grenoblessa pelatussa ottelussa Ranskaa vastaan huhtikuussa 2010.
Jessica Yeaton

Jessica Yeaton
Jessica Yeaton (s. 21. marraskuuta 1991) on australialainen maastohiihtäjä.
Yeaton osallistui Falunin MM-kilpailuihin 2015, missä hän oli Australian viestijoukkueen mukana 14:s, parisprinttijoukkueessa 18:s, perinteisen hiihtotavan sprintissä 50:s ja vapaan hiihtotavan 10 kilometrin kilpailussa 60:s. Maastohiihdon maailmancupissa hän kilpaili ensimmäisen kerran Östersundissa helmikuussa 2015. Ensimmäiset maailmancupin pisteensä hän saavutti Pyeongchangissa helmikuussa 2017 sijoituttuaan ensin perinteisen hiihtotavan sprintissä 30:nneksi ja seuraavana päivänä 15 kilometrin yhdistelmäkilpailussa 24:nneksi.
Haminalahden puutarhassa

| Haminalahden puutarhassa |
| --- | --- |

Nimi:  Haminalahden puutarhassa
Tekijä:  Ferdinand von Wright
Valmistumisvuosi:  1857
Taiteenlaji:  Maisemamaalaus
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  43,00  cm
Leveys:  57,50  cm
Kokoelma:  Kansallisgalleria
Sijainti:  Ateneum
Haminalahden puutarhassa on Ferdinand von Wrightin (1822–1906) öljyvärimaalaus, 43×57,5 cm. Teos on valmistunut noin 1856–1857, ja se kuvaa taiteilijan sisarta lapsineen suvun omistaman Haminalahden kartanon pihapiirissä. Lapset ruokkivat kesyjä lintuja suojassa auringonvarjon alla. Teos kuuluu Ateneumin taidemuseon kokoelmiin.
Maalaus

Monet Ferdinand von Wrightin teokset kuvaavat dramaattista luontoa, mutta tässä maalauksessa vallitsee porvarillinen rauha. Aita erottaa pihapiirin, jossa on hoidettuja kukkapenkkejä ja aurinkovarjo peltomaisemasta, jota on kuvattu sanoilla "savupirttien Suomi". Tuonne aidan taakse lähemmäksi Kallaveden rantaa on vähän matkan päähän mousemassa Ferdinandin talo, Lugnet eli "rauha". Kesämaisema on usvainen, taivas on pilvessä ja kuvan henkilöt ovat siksi pukeutuneet lämpimästi.
Tausta

Maalauksen valmistumisen aikoihin koetettiin syventää suomalaisten suhdetta isänmaahansa lisäämällä heidän kiintymystään nimenomaan luonnonmaisemaan. Tämä oli varsinkin runoilija Johan Ludvig Runebergin tavoitteena. Hän sai ajatuksilleen tukea esimerkiksi kirjailija Sakari Topeliukselta. Toinen Suomen kansallinen merkkihahmo, J. V. Snellman, oli puolestaan sitä mieltä, että maahan sidottu isänmaanrakkaus osoittaa vain kansan alhaista sivistystasoa. On tulkittu, että tämä suomalaisille rakkaaksi tullut maalaus olisikin tullut rakkaaksi juuri siksi, että maalausta katsova ihminen voikin samaistua aidan tällä puolen olijoihin.
Aiheesta muualla

Teos Suomen Kansallisgallerian kokoelmissa: Haminalahden puutarhassa.  (Arkistoitu – Internet Archive)
Johann Löwenthal

Johann Löwenthal
Johann Jacob (János Jakab) Löwenthal (15. heinäkuuta 1810 – 24. heinäkuuta 1876, Englanti) oli unkarilainen shakkimestari.
Löwenthal syntyi Budapestissa ja opiskeli opintonsa siellä. Hänet häädettiin Unkarista, jonka seurauksena hän muutti Yhdysvaltoihin vuonna 1849. 1851 hän muutti Lontooseen asumaan.
Manchesterin turnauksessa 1857 Löwenthal voitti Adolf Anderssenin ja tuli ensimmäiseksi.
Vierailullaan New Orleansissa hän pelasi nuorta Paul Morphya vastaan häviten jokaisen kolmesta pelistään. Hän pelasi Morphyn kanssa uudestaan Lontoossa vuonna 1858. Muutama päivä Morphylle kärsityn tappion jälkeen Löwenthal voitti Britannian shakkikongressin järjestämän turnauksen Birminghamissa.
Löwenthal julkaisi myös useita shakkikirjoja ja toimi shakkilehden toimittajana.
Löwenthal sairastui kuusikymmenvuotiaana, ja kuoli 66 vuoden iässä 24. heinäkuuta.
Aiheesta muualla

Johann Löwenthal ChessGames.com-sivustolla (englanniksi)
Hammam Sousse

| Hammam Sousse حمّام سوسة |
| --- | --- |
 Katu Hammam Soussessa
Valtio:  Tunisia
Kuvernoraatti:  Sousse
Hallinto:  
 – Hallinnon tyyppi:  Kaupunki
 – Pormestari:  Hatem Laatiri
Pinta-ala:  
 – Kokonaispinta-ala:  20 km²
Väkiluku (2014):  42 691
 – Väestötiheys:  1 734 as./km²
Infobox OKVirheellinen NIMI-arvo: 
Hammam Sousse (arab. حمّام سوس‎) on rannikkokaupunki Tunisiassa pohjoiseen Soussen kaupungista. Kaupungissa asuu noin 43 000 ihmistä (2014). Presidentti Zine El Abidine Ben Ali ja puolustusministeri Kamel Morjane ovat syntyneet Hammam Soussessa.
Aiheesta muualla

Kuvia tai muita tiedostoja aiheesta Hammam Sousse Wikimedia Commonsissa
Harvanen

| Harvanen |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°30′17″N, 26°58′49″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  puro Särkijärveen 
Järvinumero:  14.718.1.067
Mittaustietoja
Pinnankorkeus:  124,3 m  
Pituus:  2,2 km  
Leveys:  660 m  
Rantaviiva:  6,759 km  
Pinta-ala:  55,143 ha  
Tilavuus:  0,00129422 km³ 
Keskisyvyys:  2,37 m  
Suurin syvyys:  7 m  
Saaria:  1 
 fiHarvanen 
Harvanen  on Pohjois-Savossa Suonenjoella  Viipperon lähellä sijaitseva järvi.
Maantietoa

Järvi on 2,2 kilometriä pitkä, 660 metriä leveä, ja sen pinta-ala on 55 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 1,29 miljoonaa kuutiometriä eli 0,00129 kuutiokilometriä. Sen keskisyvyys on 2,4 metriä ja suurin syvyys on 7,0 metriä. Sen rantaviivan pituus on 6,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 124,3 metriä mpy.
HMS Quail

HMS Quail on ollut kuuden Britannian Kuninkaallisen laivaston aluksen nimenä.
HMS Quail (1806), 4-tykkinen Cuckoo-luokan kuunari
HMS Quail (1817), Quail-luokan kuunari
HMS Quail (1830), 4-tykkinen kuunari
HMS Quail (1856), Albacore-luokan tykkivene
HMS Quail (1895), Quail-luokan torpeodovenehävittäjä
HMS Quail (G45), Q-luokan hävittäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Quail”, voi hakea sivunnimihaulla, laajalla sivunnimihaulla tai tekstihaulla.